বিহারের বিধানসভা ভোটে জোট বেঁধে লড়াই করবেন বিরোধী জোট ‘মহাগঠবন্ধন’, ঘোষণা তেজস্বীর

ওয়েব ডেস্ক: বিহারে বিধানসভা নির্বাচন (Bihar Assembly Election) আসন্ন। তার আগে আসন রফা হয়ে গেল। চলতি বছরের শেষে বিহারের ২৪৩টি বিধানসভা কেন্দ্রে ভোট হবে। রবিবার তেজস্বী যাদব (Tejashwi Yadav) সহ জোটে থাকা বিরোধী দলগুলির বৈঠকে বসেছিল। সেই বৈঠকে সিদ্ধান্ত নেওয়া হয় ভোটে সব আসনেই জোট বেঁধে লড়াই করবেন বিরোধী জোট ‘মহাগঠবন্ধনের’ প্রার্থীরা। মহাজোটের মুখ কে হবেন এই প্রশ্নের উত্তর এখনও অমীমাংসিত থাকলেও সব আসনে জোট বেঁধে লড়াই করার সিদ্ধান্ত স্থির হয়েছে।

রবিবারের বৈঠকে যোগ দিয়েছিল লালুপ্রসাদ যাদবের দল আরজেডি (RJD), কংগ্রেস (Congreass), সিপিএম (CPM) সিপিআই, সিপিআই(এমএল) এবং মুকেশ সাহানির বিকাশশীল ইনসান পার্টি। বৈঠকের পর যৌথ সাংবাদিক বৈঠকে আরজেডি নেতা মনোজ ঝা বলেন, “আমরা সবাই ঐক্যবদ্ধ রয়েছি। আমরা জোট বেঁধে প্রতিটি আসনে লড়াই করব। জোট হয়ে লড়াই করে এনডিএ-কে পরাজিত করব।” লালু-পুত্র প্রাক্তন উপমুখ্যমন্ত্রী তেজস্বীকে ‘মুখ্যমন্ত্রী’ পদপ্রার্থী হিসাবে উঠেছে বিরোধী জোটের অন্দরে। যদিও রবিবারের বৈঠকে এই বিষয়ে আলোচনা হয়নি বলে খবর। জানানো হয়েছে মুখ্যমন্ত্রীর মুখ স্থির না হলেও জোট বদ্ধ হয়েভোটে যাওয়ার সিদ্ধান্ত নেওয়া হয়েছে। এখন নীতীশকে গদিচ্যুত করাই লক্ষ্য তেজস্বীদের।

আরও পড়ুন: পহেলগামের ঘটনার দিনই কেন বন্ধ ছিল দোকান? NIA-র স্ক্যানারে ‘চা-বিক্রেতা’

অন্য খবর দেখুন